Der er tilsyneladende en del, der har haft brug for at forlade arbejdsmarkedet tidligere end normalt i Morsø og Frederikshavn kommuner. I hvert fald er det de to kommuner i landet, hvor den største procentdel af de søgeberettigede personer har fået tildelt Arne-pension. I Morsø er det 19,7 procent, svarende til 360 personer, mens Frederikshavn ligger på 16,8 procent, svarende til 929 personer. Mange har fået nej I den anden ende af listen ligger Gentofte Kommune, hvor kun 2,8 procent af de søgeberettigede har fået Arne-pensionen tildelt. Pensionen gives til personer, der har været mange år på arbejdsmarkedet, og det gør det muligt, at folk kan trække sig tilbage fra arbejdsmarkedet op til tre år tidligere end normalt. I alt har 43.800 personer landet over fået ret til den tidlige pension, og der er omkring 15.000 personer, som har fået nej til deres ansøgning.

Opsummering:
Nordjyske kommuner ligger i toppen af listerne over, hvor mange der har fået ret til tidlig pension.